Lars Fause

Lars Fause (født 20. februar 1965 på Storsteinnes i Balsfjord) er en norsk jurist og sysselmester på Svalbard fra 2021. 

Fause ble født i Balsfjord. Etter videregående skole i 1985 gikk han militærpolitilinjen ved Befalsskolen for Hærens transportkorps og intendantur. Han tok juridisk embetsseksamen cand. jur. fra Universitetet i Tromsø i 1991. Han arbeidet deretter som politifullmektig ved Oslo politidistrikt fra 1992 og fra 1993 som politiadvokat ved Troms politidistrikt. I 1994–1995 var han dommerfullmektig ved Trondenes tingrett i Harstad.

I årene 1996–2002 var han statsadvokat ved Troms og Finnmark statsadvokatembeter. I perioden 2003–2008 og 2011–2020 var han leder av påtalemyndigheten i Troms og Finnmark. Han fratrådte stillingen som embetsleder i 2020, for å unngå habilitetskonflikt etter hans ektefelle, Anett B. Osnes Fause, ble partner i Advokatfirmaet Drechsler AS i Tromsø.

Fra 2008 til 2010 var han assisterende sysselmester på Svalbard og tiltrådte som sysselmester 1. juli 2021.

Han har hatt møterett for Norges Høyesterett siden 2016. I 2019 tok Fause sjefskurset ved Forsvarets høgskole.

Referanser 

Personer fra Balsfjord kommune
Norske statsadvokater
Sysselmenn på Svalbard